Diari Oficial de la Generalitat Valenciana


Sumari del DOGV 4595, del 25-09-2003 (2003/10724)

RESOLUCIÓ de 2 de setembre de 2003, de la Secretaria Autonòmica d'Educació, per la qual es concedixen ajudes per a finançar activitats de les federacions i associacions de pares i mares d'alumnes, de centres docents no universitaris de la Comunitat Valenciana sostinguts amb fons públics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/10105


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 2 de setembre de 2003, de la Secretaria Autonòmica d'Educació, per la qual es concedixen ajudes per a finançar activitats de les federacions i associacions de pares i mares d'alumnes, de centres docents no universitaris de la Comunitat Valenciana sostinguts amb fons públics. [2003/10633]
  
Per Orde de 5 de febrer de 2003, de la Conselleria de Cultura i Educació, es van convocar ajudes per a finançar les activitats de les federacions i associacions de pares i mares d'alumnes de centres docents no universitaris de la Comunitat Valenciana sostinguts amb fons públics, establint els criteris i bases per a la seua concessió.
  
L'import global màxim de les ajudes i la seua posterior distribució es plasmava en el punt segon de la part dispositiva. Els criteris previstos en l'orde es fonamentaven bàsicament, per a les federacions de pares i mares d'alumnes, en la representativitat, determinada en funció del nombre d'associacions de pares i mares d'alumnes que les integren, segons conste en el cens a què es referix l'Orde de 4 de novembre de 1996, el dia de la publicació de l'orde de convocatòria de les ajudes, i amb subjecció als principis de publicitat, concurrència i objectivitat.
  
Els criteris previstos en l'orde de convocatòria per a la baremació de les associacions de pares i mares d'alumnes es fonamentaven bàsicament, en la representativitat determinada en funció del nombre d'unitats o especialitats, que compte el centre docent; valorant-se així mateix els projectes d'activitats en funció de la seua adequació a les finalitats establides en l'article 5 del Decret 126/1986, de 20 d'octubre.
  
Conforme al que disposa la base sexta de l'annex I de la referida orde, correspon a la subsecretària, per delegació del conseller de Cultura i Educació, la resolució de la convocatòria a proposta de la Comissió Avaluadora.
  
Per Decret 115/2003, d'11 de juliol, del Consell de la Generalitat, es va aprovar el Reglament Orgànic i Funcional de la Conselleria de Cultura, Educació i Esport (DOGV núm. 4.543, de 14 de juliol), establint-se en la seua disposició addicional primera que: «1. Les referències que les disposicions vigents fan a l'extingida Conselleria de Cultura i Educació s'entendran fetes a la Conselleria de Cultura, Educació i Esport, sempre que tinguen relació amb les competències que a esta última atribuïx l'apartat 1 de l'article 1 del present reglament. 2 Igualment, les mencions que les disposicions vigents fan als òrgans i centres directius de l'extingida Conselleria, s'entendran referides als òrgans superiors i directius de la Conselleria de Cultura, Educació i Esport que corresponga, conforme al respectiu àmbit funcional que els atribuïx el present reglament ?Tenint en compte que l'article 8 del citat Decret 115/2003, disposa en el seu apartat 2 que: «La Secretaria Autonòmica d'Educació..... així mateix li correspondrà dirigir, impulsar i coordinar les relacions institucionals amb altres entitats públiques o privades, així com fomentar la participació dels diferents sectors de la comunitat escolar en la vida dels centres docents i en els òrgans de representació de l'àmbit educatiu», l'òrgan competent per a resoldre la present convocatòria és el secretari autonòmic d'Educació per delegació del conseller de Cultura, Educació i Esport.
  
La Comissió Avaluadora va elevar proposta de resolució, a fi que l'òrgan competent dictara la resolució corresponent.
  
Vista la proposta formulada per la Comissió Avaluadora constituïda el dia 29 de juliol de 2003, de conformitat amb el que preveu la base sexta del citat annex, i vistos els preceptes de singular i general aplicació, resolc
  
Primer
  
Estimar les sol·licituds presentades per les entitats que figuren en l'annex I, atorgant-los una ajuda de la quantia que s'hi especifica.
  
Segon
  
Desestimar les sol·licituds de les entitats que figuren en l'annex II per les causes indicades en el codi assignat respectivament.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la Conselleria de Cultura, Educació i Esport en el termini d'un mes a comptar de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el Diari Oficial de la Generalitat Valenciana.
  
València, 2 de setembre de 2003.- El secretari autonòmic d'educació (p. d. Orde de 5 de febrer de 2003): Máximo Caturla Rubio